Krishna
Tateneni

    tateneni@pluto.njcc.com

Jost
Schenck

    jost@schenck.de

Håvard
korsvoll

    korsvoll@stud.ntnu.no

Oversetjing
2002-10-16
3.1
KDE
KControl
informasjonskapsel

## Informasjonskapslar

Informasjonskapslar er ein måte for nettsider til å lagra og hente informasjon ved å bruka din nettlesar. Ei nettside kan til dømes la deg setje opp innhaldet og utforminga for ei side du brukar, slik at oppsettet vert lagra til neste gong du vitjar sida.

Nettsida er i stand til å «hugse» innstillingane dine ved å lagre ein informasjonskapsel på datamaskina di. Ved seinare vitjingar vil nettsida lese informasjonskapselen for å formatere innhaldet på sida i forhold til det du tidlegare har satt opp.

Informasjonskapslar spelar ei nyttig rolle i samband med vevsurfing. Dessverre vil nettsider ofte lagra og henta informasjonskapslar utan at du veit om det. Noko av denne informasjonen kan vera ganske nyttig for nettsideeigarar, ved til dømes å la dei samla statistikk om antal vitjingar frå ulike delar av verda, eller til å tilpassa reklame.

Informasjonskapselmodulen i &kcontrol; let deg setja reglar for bruk av informasjonskapslar når du surfar Internet med &konqueror; nettlesaren.

Merk at reglane du set opp med denne modulen ikkje vil ha innverknad på andre nettlesarar som &Netscape;.

### Reglar

Ved å bruka Reglar fana kan du setje opp &kde; applikasjonar til å handtera informasjonskapslar. Du kan gjera dette ved å oppgi både ein generell regel for informasjonskapslar, og spesielle reglar frå enkelte domener eller vertar.

Ved toppen av fana for reglar er det ein avkryssingsboks merka Slå på informasjonskapslar. Viss du ikkje kryssar av denne vil informasjonskapslar ikkje bli brukt i det heile. Dette kan derimot gjera vevsurfinga nokså upraktisk, spesielt sidan enkelte nettsider krev at nettlesaren skal ha støtte for informasjonskapslar slått på.

Du vil truleg slå på bruk av informsjonskapslar, og så setje særskilte reglar for korleis du vil handsame dei.

Den første gruppa med innstillingar set opp oppsett som gjeld for alle informasjonskapslar.

Godta kun informasjonskaplsar frå den opprinnelege tenaren

  Enkelte sider sender informasjonskapslar frå andre tenarar enn den HTML sida du ser. Dei viser deg til dømes reklame, og reklamen kjem frå andre maskiner, ofte ei som tilhøyrer eit stort reklamebyrå. Desse reklamane freistar å sende ein informasjonskapsel, som let dei spane på kva for sider du vitjar på ulike nettstadar.

  Ved å slå på dette alternativet, vil kun informasjonskapslar som kjem frå tenaren som du i utgangspunktet er tilkopla bli godtekne.

Godta automatisk informasjonskapslar som vert brukte til innlogging

  Det er meir og meir vanleg å ikkje bruka informasjonskapslar til spaning på din rørsler på nettsider, men til kun å fylje deg under ei vitjing. Informasjonskapslar for innlogging vert lagra så lenge du oppheld deg på sida, og den vert sletta når du forlet sida.

  Nettsider kan bruka denne informasjonen til ulike ting, mest vanleg er ei automatisering slik at du slepp å logge inn på nytt for å vise nye sider på nettstaden. Til dømes i ein e-postlesar på nettet vil du med ein økt ID sleppe å skrive inn passord for kvar gong du vil lese ein ny e-post. Det er andre måtar å oppnå dette på, men informasjonskapslar er enkelt og svært vanleg.

  Ved å slå på dette alternativet vil informasjonskapslar for innlogging alltid bli akseptert, sjølv om du ikkje aksepterar nokon andre. Til og med viss du vel å ikkje godta informasjonskapslar frå visse nettstadar, så vil informasjonskapslar for innlogging likevel bli godtekne for desse nettstadane også.

Handter alle informasjonskapslar som kapslar for innlogging

  Viss dette alternativet er slått på vil alle informasjonskapslar bli handtert som kapslar for innlogging. Det tyder at dei vert sletta etter at du forlet nettsida.

  Definisjonen forlate nettsida er nokså vag. Nokre informasjonskapslar kan liggje igjen ei lita tid etter at du har slutta å vise sider på ein nettstad. Dette er normalt.

Seksjonen for Standard oppførsel set somme alternativ som utelukkar kvarandre — du kan berre velje ein av desse alternativa som standard, men du har høve til å setje ulike alternativ for kvar enkelt vevtenar.

Spør etter stadfesting før informasjonskapslar vert godtekne

  Viss dette alternativet er slått på, så vil du bli spurd for stadfesting kvar gong ein informasjonskapsel blir motteke. Du kan velje å godta eller nekte kvar enkelt informasjonskapsel. Stadfestingsdialogen vil også la deg setje ein domenespesifikk regel, viss du vil eller ikkje vil godta kvar informasjonskapsel for dette domenet.

Godta alle informasjonskapslar i utgangspunktet

  Viss dette alternativet er slått på vil alle informasjonskapslar bli akseptert utan å spørje om stadfesting.

Nekt mottak av alle informasjonskapslar

  Viss dette alternativet er slått på vil alle informasjonskapslar bli nekta utan å spørje om stadfesting.

I tillegg til å setje standard oppførsel for handtering av informasjonskapslar, som du kan setje ved å velje ein av dei tre alternativa som er skildra over, kan du også setje ulike reglar for spesifikke vertdomener ved å bruka innstillingane i Domenespsifikke reglar avsnittet.

Reglane Spør, Godta eller Nekt kan bli sett til eit spesifikt domene ved å trykkje på Ny ... knappen. Ei dialogrute sprett opp og du kan skrive inn namnet på domenet, du kan så velje kva regel du vil kynte til dette domenet. Merk at viss standard oppførsel er å spørje om stadfesting kan reglar bli lagt til medan du surfar. Du kan velje ein generell regel for ein spesifikk vert (til dømes ved å velje Nekt alle informasjonskapslar frå dette domenet. når du blir spurd om å stadfeste ein informasjonskapsel).

Du kan også velje eit spesifikt vertdomene frå lista og klikke på Endra ...-knappen for å velje ein anna regel for det domenet enn det som er vist i lista.

For å slette ein spesifikk regel, vel eit domene frå lista og klikk på Slett-knappen. Domenet i den sletta regelen vil då bli underlagt standard oppførsel.

### Handsaming

I Handsaming fana kan du skumme informasjonskapslar som tidlegare er blitt lagra. I tillegg kan du velje kapslar for sletting.

I øvre delen av denne fana kan du sjå ei liste over domener, vist i tremodus. Klikk på det vesle + teiknet ved sida av eit domene for å sjå alle informasjonskapslane som er lagra for dette domenet. Viss du vel ein av desse informasjonskapslane vil du merke at innhaldet vil visast i ramma Detaljar om informasjonskapslar under.

Ved å klikke på Slett-knappen kan du no slette den valde informasjonskapselen. Klikk Slett alle for å sletta alle informasjonskapslane som er lagra.

Vel Last lista om att for å lasta lista på nytt frå harddisken din. Du vil kanskje gjere dette viss du har hatt modulen open og er i ferd med å testa nettsider, eller har laga mange endringar i modulen.

### Avsnittsforfattar

Dette avsnittet er skrive av:

Krishna Tateneni tateneni@pluto.njcc.com.

Jost Schenck jost@schenck.de.

Omsetjing ved Skolelinux-prosjektet, Håvard Korsvoll korsvoll@stud.ntnu.no