Mark
Donohoe
Martin
Jones
Duncan
H.
Mike
McBride
Håvard
korsvoll

    korsvoll@stud.ntnu.no

Omsetjing
2002-10-12
3.01.00
KDE
KControl
bakgrunn
Bakgrunnsbilete

## Bakgrunn

Med bakgrunnsmodulen kan du setje opp fargar eller bakgrunnsbilete for bakgrunnen på skrivebordet.

Det er samansett av fire område:

1. Område for val av skrivebord.

2. Skjerm for førehandsvising av bakgrunnen

3. Eit område for å setje bakgrunnsfarge

4. Eit område for å setje bakgrunnsbilete

Val av skrivebord

  Ein tekstboks kalla Skrivebord, vert brukt for å velje det skrivebordet du vil setje opp. Du kan velje skriveborda individuelt, eller du kan velje Felles bakgrunn og endringane du gjer vil gjelde for alle skriveborda.

Skjerm for førehandsvising

  Dette er ei førehandsvising som gjev deg eit inntrykk om kva du kan vente deg av kvar endring du gjer.

Bakgrunn

  I dette avsnittet kan du fylle bakgrunnen med ein eller fleire fargar.

  Viss du har tenkt å bruka eit bakgrunnsbilete, kan du hoppe over dette avsnittet i dialogruta.

  Klikk først på bladet som heiter Bakgrunn.

  Vel fargar ved å klikke på knappane merka Farge 1 og Farge 2. Så kan du velje modus ved trykke på oppsprettboksen merka Modus. Alternativa du har er:

  Einsfarga

    Ved å velje denne modusen vil heile bakgrunnen verta einsfarga. Fargen vel du ved å trykkje på knappen Farge 1.

  Mønster

    Ved denne modusen vel du to fargar, nytt båe fargeknappane.

    Du kan så velja eit mønster ved å trykkje på knappen Oppsett .... Dette opnar eit nytt dialogvindu som gjev deg høve til å velje eit mønster. Klikk på det mønsteret du vil ha og klikk på OK, og &kde;vil rendre mønsteret du valde ved å bruka dei to fargane du har valt. For fleire mønster sjå avsnitt Leggje til, fjerna og endra mønster.

  Horisontal overgang

    Ved denne modusen vel du to fargar (nytt båe fargeknappane). &kde; vil så starte med den fargen du valde som Farge 1 på venstre side av skjermen, og sakte gå over til Farge 2 medan den går mot høgre side av skjermen.

  Vertikal overgang

    Ved denne modusen vel du to fargar (nytt båe fargeknappane). &kde; vil så starte med den fargen du valde som Farge 1 på toppen av skjermen, og sakte gå over til Farge 2 medan den går mot botnen av skjermen.

  Pyramide-overgang

    Ved denne modusen vel du to fargar (nytt båe fargeknappane). &kde; vil så starte med den fargen du valde som Farge 1 i kvart hjørne av skjermen, og sakte gå over til Farge 2 medan den går mot sentrum av skjermen.

  Røyrkross-overgang

    Ved denne modusen vel du to fargar (nytt båe fargeknappane). &kde; vil så starte med den fargen du valde som Farge 1 i kvart hjørne av skjermen, og sakte gå over til Farge 2 medan den går mot sentrum av skjermen. Forma på denne gradienten er ulik forma på pyramidegradienten.

  Elliptisk overgang

    Ved denne modusen vel du to fargar (nytt båe fargeknappane). &kde; vil så starte med den fargen du valde som Farge 2 i sentrum av skjermen, og sakte gå over til Farge 1 medan den går mot kantane i eit elliptisk mønster.

Bakgrunnsbilete

  Dette avsnittet lar deg lasta eit bakgrunnsbilete over farginga du valde i forrige avsnitt.

  Før du vel eit bilete, så bør du velje eit modus for korleis biletet skal bli plassert på bakgrunnen. Du kan velje eit av modusa frå oppsprettmenyen merka Modus. Vala dine er:

  Midt på

    Biletet blir lagt midt på skjermen utan å endra storleiken på det. Bakgrunnsfargane vil synast der biletet ikkje dekkjer.

  Jamsides

    Biletet blir kopiert og lagt jamsides til det dekkjer heile skrivebordet. Det første biletet vert plassert øverst til venstre, og så vert det lagt til nye kopiar mot høgre og nedover.

  Midt på, jamsides

    Biletet blir kopiert og lagt jamsides til det dekkjer heile skrivebordet. Det første biletet vert plassert midt på skjermen og kopiane vert lagt oppover, nedover, til høgre og mot venstre.

  Midt på, størst mogleg

    Biletet vert plassert midt på skjermen. Storleiken vert endra slik at det passar på skjermen, men det endrar ikkje høvet mellom høgde og breidde. Dette gjer at biletet ikkje vert forvrengt.

  Jamsides, størst mogleg

    Biletet vert plassert i hjørnet av skjermen. Storleiken vert endra slik at det passar på skjermen, men det endrar ikkje høvet mellom høgde og breidde. Biletet vert ikkje forvrengt, og viss det er noko plass til overs vert biletet kopiert slik at heile skjermen vert fyllt.

  Skalert

    Storleiken på biletet vert endra slik at det fyller heile skrivebordet. Høvet mellom høgde og breidde vert ikkje tatt hensyn til slik at biletet passar i alle fire hjørna.

  Eit bakgrunnsbilete vert liggjande i minnet og ta opp plass. Viss maskina di har lite minne bør du velje eit lite bilete lagt jamsides eller ikkje noko bilete i det heile.

  Om du forstørrar eit lite bilete så må likevel eit biletet så stort som skjermen verta haldt i minnet.

  I det siste avsnittet Avansert kan du velje korleis overgangen mellom bakgrunnsbiletet og bakgrunnen skal vere.

  Avsnittet inneheld blant anna desse elementa:

  1. Ein oppsprettboks som lar deg velje korleis bakgrunnsbiletet skal kombinerast med bakgrunnsfargane eller mønsteret. Mange av overgangane er slik som overgangen mellom to bakgrunnsfargar er. Vel ein overgang frå lista og sjå på førehandsvisinga korleis det blir sjåande ut.

  2. Balanse glidaren. Denne fininnstiller overgangen. Resultatet ser du i førehandsvisinga.

### Leggje til eit bakgrunnsbilete

For å leggje eit bilete til lista, klikk på Legg til .... Ei dialogrute opnar seg. Bruk denne til å velje ei biletfil. Klikk OK.

Biletet vert lagt til på slutten av lista.

### Fjerne eit bakgrunnsbilete

For å fjerne eit bilete frå lista, klikk på navnet til det bilete du vil fjerne. Klikk så på Fjern.

Biletet vert fjerna frå lista.

### Vise bileta etterkvarandre eller i tilfeldig rekkefølge

&kde; kan skifte bakgrunnsbilete automatisk på skrivebordet ved eit definert tidspunkt. &kde; brukar lista over bilete og endrar bakgrunnsbilete etter rekkefølga i lista eller i vilkårleg rekkefølge.

For at &kde; skal skifte bakgrunnsbilete automatisk må du velje Fleire bakgrunnsbilete i avsnittet Bakgrunnsbilete. Trykk på knappen Oppsett av fleire ....

No vert ei dialogrute opna og du kan lage ei liste over dei bileta du vil &kde; skal bla gjennom. Du lagar lista ved å leggje til og fjerne bilete frå lista. Når du har laga lista kan du velje intervall mellom kvart bilete i kombinasjonsboksen Intervall:. Tast inn antal minutt mellom kvar gong bakgrunnsbiletet skal skiftast. Du kan velje ein verdi mellom 1 minutt og 1440 minutt (24 timar).

Du kan bruka oppstrettsboksen Modus: for å velje om &kde; skal vise bileta i rekkefølge eller i vilkårleg rekkefølge.

Klikk OK for å setje i verk endringane, eller Avbryt for å avslutte utan å aktivere endringane.

### Leggje til, fjerne og endre mønster

Eit mønster er ei biletfil som &kde; brukar som ein mal for å teikne bakgrunnen din. Biletfila gjev forma, medan &kde; legg til fargane. &kde; har innebygd fleire mønster, men du kan leggje til nye sjølv.

Du nyttar eit mønster ved å velje Mønster, frå oppsprettboksen Modus:.

Du klikkar så på Oppsett ....

Dette opnar ei dialogrute som inneheld ei liste over alle kjente mønster, og tre knappar: Legg til ..., Fjern og Endre.

Til venstre for nokre av mønsternavna er det ein liten globe. Det tyder at det er eit globalt mønster (for heile systemet) og er tilgjengeleg for alle. Mønster utan globe er private mønster som andre ikkje kan nytta.

Trykk på mønsteret du vil ha og klikk så på OK for å velje mønster.

Leggje til eit mønster i lista

Viss du trykkjer på Legg til ...-knappen kjem det fram endå ei dialogrute med tre tomme felt:

- Eit tekstfelt merka Namn:. Dette vil vera eit skildrande namn på det nye mønsteret.

- Eit tekstfelt merka Kommentar:. Dette er ein skildrande kommentar. Det er også ein fin stad å skrive inn opphavsperson, dato laga osv.

- Eit tekstfelt merka Bilete: og ein Bla gjennom ...-knapp ved sida av. Her må du oppgi eit filnamn, anten ved å skrive direkte i tekstfeltet eller ved å bla gjennom filtreet med Bla gjennom ...-knappen. Disse bileta er vanlegvis JPEG-filer.

  Når du har valt ei fil kan du trykkje på OK for å laga det nye mønsteret ut frå opplysningane du har gitt, eller trykk Avbryt for å stogga utan å laga eit nytt mønster.

No burde det nye mønsteret visast i lista.

For å fjerne eit mønster, marker namnet på mønsteret og trykk Fjern. &kde; spør om stadfesting på at du vil slette dette mønsteret. Trykk Ja, om du angrar trykk Nei.

Biletfila som er tilknytta mønsteret vert ikkje sletta om du fjernar mønsteret.

Viss det ikkje var du som laga mønsteret kan du ikkje fjerne det frå systemet. Berre systemadministrator kan fjerne globale mønster.

Du kan endra eit mønster ved å markere det og så trykke Endre. No har du høve til å endra innstillingane får mønsteret. Trykk OK for å lagra, eller Avbryt for å hoppe over endringane.

### Å nytta eksterne program for å styra bakgrunnen

For å nytta eit eksternt program for å definere og endre bakgrunnen i &kde;, vel Bakgrunnsprogram i oppsprettboksen Modus: i Bakgrunn-avsnittet. For å setje opp dette trykk på Oppsett ....

Dette viser ei dialogrute der du kan leggje til eit eller fleire program, setje argumenta, setje oppfriskingstida osv.

Korleis eksterne program vert nytta for å endra bakgrunnen fell utanfor denne hjelpeteksten.

### Avanserte alternativ

Det siste avsnittet får du ved å trykkje på Avansert.

Her kan du kryssa av Avgrensa biletlager for å setja maksimum minne &kde; vil bruka på å lagra biletinfo. Standard er oftast det beste valet.

### Forfattarar av avsnittet

Mike McBride mpmcbride7@yahoo.com, Mark Donohoe, Martin Jones mjones@kde.org, Duncan H.

Oversetjing ved Håvard Korsvoll korsvoll@stud.ntnu.no