Daniel
Naber

     daniel.naber@t-online.de

David
Rugge

     davidrugge@mediaone.net

Håvard
korsvoll

    korsvoll@stud.ntnu.no

Omsetjing
2002-10-03
1.5

# Ofte stilte spørsmål (&FAQ;)

Kvifor vert ikkje filtra mine brukt på innkomande meldingar i IMAP-kontoar?

Fordi &kmail; førebels ikkje støttar dette. Du kan bruka filtrering på tenaren (spør administratoren din om korleis installera filter på tenaraen og i kva for format) sidan IMAP handlar om å handtera e-posten din på tenaren. Uheldigvis, sjølv om det eksisterar eit e-postfilterspråk (Sieve, definert i RFC3028), så er det ingen standardisert tilgangsprotokoll for installering eller redigering av «Sieve»-skript på tenarsida. Viss ein slik protokoll vert tilgjengeleg i framtida vil &kmail; mest truleg inkludera støtte for dette.

Bruk av PGP eller GnuPG er svært tregt eller det blokkerar &kmail;.

&kmail; brukar PGP/GnuPG synkront, &ie; det vert brukt på ein måte som gjer at &kmail; er blokkert medan PGP/GnuPG jobbar. Det kan vera lurt å slå av automatisk mottak av ukjente nøklar frå ein nøkkeltenar, det vil gjera &kmail; kvikkare. Viss du brukar GnuPG 1.0.7 (eller betre), så må du køyra `gpg `--rebuild-keydb-caches`` ein gong og `gpg `--check-trustdb`` etter kvar gong du importerar eller friskar opp nøklar. Begge deler vil gjera GnuPG monaleg kvikkare.

Kva bør eg vita dersom eg vil bruka PGP/GnuPG med &kmail;?

&kmail; tilbyr eit enkelt brukargrensesnitt for enkle funksjonar av desse programma. Du bør likevel forstå korleis desse programma fungerer og kva som kan gjera bruken av dei (u)trygg. Nokre viktige element:

- Du bør verkeleg testa om krypteringa verkar før du brukar det. &kmail; stolar delvis på PGP/GnuPG sine feilmeldinar, noko som ofte endrar seg mellom ulike versjonar.

- &kmail; vil ikkje kryptera meldingar med ein usignert (utrygg) offentleg nøkkel. Viss du vil kryptera med ein slik nøkkel må du sjekka identiteten til eigaren av nøkkelen og kun då signera nøkkelen med din private nøkkel. Viss du ikkje vil eller ikkje kan sjekka identiteten til nøkkeleigaren, men likevel ynskjer å kryptera meldingar med nøkkelen så kan du signera nøkkelen lokalt med ``gpg` `--lsign` keyID`.

- Å lita på ein framand offentleg nøkkel utan å sjekka han er ingen god idé.

- &kmail; kan ikkje kryptera og signera vedlegg dersom du brukar den innebygde OpenPGP støtta. For krypterte og signerte vedlegg må du ha installert og satt opp programtillegg for kryptering.

- Frå og med versjon 1.0.7 av GnuPG må du setja tillita til din eigen nøkkel til fullstendig. Det vert ikkje gjort av seg sjølv lenger.

Kvifor byggde &kmail; indeksen til ei mappe på nytt?

&kmail; byggjer indeksen til ei mappe på nytt når indeksen ser ut til å vera utdatert, &ie; når innhaldet i ei mappe er nyare enn indeksen. &kmail; gjer dette i desse tilfella for å hindre tap av eller øydelegging av meldingar. Dessverre kan meldingar som nett er sletta koma fram igjen og meldingsflagg (som viktig, etc.) kan forsvinna når indeksen vert bygd på nytt.

Ein indeks som er utdatert kan ha fleire årsaker. Dei to viktigaste årsakene er:

- Eit anna program har endra på innhaldet i mappa. Viss du vil bruka &kmail; saman med procmail bør du lesa denne &FAQ;en. Viss du vil bruka &kmail; saman med ein anna e-postklient så bør du lesa denne &FAQ;en.

- Viss området du har e-postfilene dine (vanlegvis `Mail`) er eit volum som er montert via NFS og viss klokka til NFS-tenaren er før klokka på di datamaskin, så er det av og til at NFS-tenaren raporterer feil tidsstempel på indeksfila. I så tilfelle vil &kmail; gå ut grå at indeksen er utdatert sjølv om den eigentleg ikkje er det. For å fiksa dette problemet må du (eller systemadministratoren din) få klokka til NFS-tenaren og klokka til datamskina di til å vera synkronisert. Ein måte å gjera dette på er å bruka ein ntp-demon.

Eg klarer ikkje å leggja til adressar til adresseboka mi etter å ha oppgradert til KDE 3.x.

Du har truleg kopiert den gamle `kmailrc` fila di manuelt. Det er ikkje naudsynt, det er eit skript som vil gjera desse operasjonane når du køyrer KDE 3.x for fyrste gong. For å fiksa problemet kan du fjerna heile gruppa [AddressBook] og adressebokvalet i gruppa [General] i `kmailrc` fila di. Men det er stor sjangse for at du støyter på andre problem som skriptet for oppdatering av oppsettsfilene skulle løysa.

Kan eg bruka &kmail; saman med ein anna e-postklient, &eg; mutt?

Viss du brukar mbox-formatet til e-postmappene dine er det ikkje mogeleg å bruka ein anna e-postklient medan &kmail; køyrer. Med mutt kan det også vera problem dersom begge program ikkje køyrer samstundes. Vi rår deg å bruka maildir-formatet i dette tilfellet, dette skulle løysa alle problema.

Korleis kan eg konvertera e-postmappene frå mbox til maildir?

Det er ingen automatisk måte å gjera det på. Du må laga ei ny mappe i maildir-format og kopiera meldingane frå mbox-mappa til den nye mappa. Hugs å omsetja alle filterreglar som heng saman med den gamle mappa før du slettar ho.

Korleis kan eg bruka ein anna nettlesar enn Konqueror for å opna lenkjer i meldingar?

Endra Filtilknytingar for HTML-filer ved å bruka &kcontrol;.

Korleis kan eg fjerna vedlegg frå meldingar utan å fjerna sjølve meldinga?

Dette er førebels ikkje støtta. Ei omgåing av problemet er å flytta meldinga til kladdemappa, dobbeltklikke på ho for å opne ho i «Ny melding»-vindauget, fjerna vedlegget, lagra meldinga igjen til kladdemappa og så flytte ho tilbake til mappa si. Bakdelen til dette er at tidsstempelet vil bli endra til noverande dato/tid. Nokre andre meldinghovud kan også bli endra.

Korleis kan eg få &kmail; til å sjå etter nye meldingar når det startar?

Start &kmail; med `kmail `--check``.

Kvifor vert &kmail; tregt / sluttar å verke når eg prøver å senda store vedlegg?

Det er eit kjent problem at &kmail; har problem med store vedlegg. Vi jobbar med ei løysing på dette problemet til &kde; 3.2, men førebels brukar &kmail; omlag 10-15 gongar så mykje virituelt minne som storleiken på vedlegget. Det tyder at viss du legg ved ei fil på 2 MB vil &kmail; trenga omlag 20-30 MB virituelt minne (= RAM + mellomlager). Viss du ikkje har nok virituelt minne vil dette føra til problem.

Kvar lagrar &kmail; innstillingane mine?

Alle innstillingane i &kmail; vert lagra i `$KDEHOME/share/config/kmailrc`, der `$KDEHOME` typisk er `~/.kde`.

Kvar kan eg finna ei liste over endringar mellom versjonane til &kmail;?

Velkomstskjermbiletet viser alle viktige endringar i din versjon. Det vert vist når du vel Hjelp &kmail;-velkomst.

Kan eg endra plasseringa av e-postkatalogen min?

Avslutt &kmail; og lag ein tryggleikskopi av `~/.kde/share/config/kmailrc`. Opna det så med eit tekstprogram og legg til &eg; `folders=/home/username/.mail` til avsnittet [General]. Flytt så alle dei eksisterande mappene (også dei gøymde indeksfilene) til den nye katalogen. Neste gong du startar &kmail; vil det bruka `home/username/.mail` i staden for `/home/username/Mail`. Merk at &kmail; vill missa filtera sine viss du endrar e-postkatalogen og gløymer å flytta dei eksisterande mappene.

Korleis kan eg bruka mapper som ikkje er i `~/Mail/`?

For å leggja til ein heil mbox e-postkatalog bruk ``ln` `-s` `/einplass/Mail/.remotedir.directory` `~/Mail/.mipostboksfil.directory``. Merk at det ikkje er mogeleg å bruka lenkjer på filer, berre lenkjer som peikar på katalogar vil fungera.

Eg er ein av dei som skriv e-post som inneheld 100 siterte linjer og ei linje skrive av meg sjølv. Av ein eller anna grunn plagar dette andre folk. Kan &kmail; hjelpa meg og gjera andre sine liv betre?

Klart det. Berre merk ein kort og relevant del av den originale meldinga med musa før du svarar. Kun den markerte delen vil bli sitert i svaret ditt.

For somme meldingar er verdien i Datofeltet ukjent eller ikkje riktig.

Truleg er meldingshovudet Date: til desse meldingane øydelagt, kanskje det manglar informasjon om tidssone. For desse tilfella har vi laga ein måte å omgå problem med mimelib. Mimelib er ein del av kdenetwork-pakka, du bør sjekka at det er &kde; sin mimelib som er brukt og ikkje ein anna på ditt system. Viss det ikkje hjelper så er Date:-feltet verkeleg øydelagt og &kmail; kan ikkje ordna det. Dette er ikkje ein feil i &kmail;, men i programmet som sendte e-posten.

Signaturen min har to korte strekar over seg. Kva skjer?

Å skilja signaturen frå meldingskroppen med to korte strekar og eit mellomrom på ei enkelt linje er ein vanleg standard. Viss signaturen din ikkje allereie har denne linja vil &kmail; automatisk leggja ho til.

&kmail; hentar den same meldinga om att og om att.

Dette skjer viss du har slått av Slett meldingar frå tenaren etter henting og POP3-tenaren din ikkje stør UIDL kommandoen. Det er førebels ikkje mogeleg å omgå utan om å slå på Slett meldingar frå tenaren etter henting. Ei meir detaljert forklaring kan du finna i denne listeposten.

Er det kjente feil i &kmail;?

Det er ei lenkje til ei liste over feil/lus på heimesidene til &kmail;. Merk at ikkje alle desse feila er gyldige. Alt i alt synes vi at &kmail; er eit svært robust stykke programvare.

Du bør derimot ikkje køyra &kmail; medan andre e-postklientar aksesserar filene i `~/Mail`. Viss du prøver dette kan det vere du misser meldingar. Merk at du uansett bør ta tryggleikskopi av meldingane dine.

Mbox-mappa mi veks sjølv om eg slettar meldingar etter kvart.

For å verkeleg fjerna meldingar frå disken må du komprimera mappene ved å bruka Fil Komprimer alle mappene (det er standard at dette vert gjort kvar gong du avsluttar &kmail;, merk at det ikkje skjer når du avsluttar &kmail; via &kde; sin økthandsamar).

&kmail; viser ikkje HTML-meldingar riktig.

For å visa HTML-meldingar så må du velja Mappe Føretrekk HTML føre rein tekst. Av tryggleiksgrunnar bør du gjere dette berre for meldingar du stolar på. Merk at programtillegg (som Macromedia Flash), &Java; og JavaScript ikkje vil bli vist i &kmail; av tryggleiksgrunnar og det er ingen måte å slå dette på.

Kan eg bruka to ulike versjonar av &kmail; på same tid? Kan eg gå tilbake til ein tidlegare versjon av &kmail;?

Du kan berre køyra ein instans av &kmail; om gongen. Vi rår deg også til å halda deg til ein versjon og ikkje skifta mellom ulike versjonar. Å nedgradere til ein tidlegare versjon vil truleg skapa problem, &eg; fordi indeksfilformatet kan ha endra seg. Oppgradering skal aldri vera noko problem.

Stør &kmail; uukoda (uuencoded) filer?

Uukoda vedlegg er støtta, men uukoda filer inne i meldingskroppen er ikkje støtta.

&kmail; krasja medan eg skreiv ei melding. Er denne meldinga tapt no?

&kmail; forsøkjer å lagra meldingane dine til `~/dead.letter` i tilfelle krasj. Neste gong du startar &kmail; så skal meldinga di koma fram i «Ny melding»-vindauget igjen. Viss det ikkje gjer det kan du prøva å opna `~/dead.letter` med eit tekstprogram. Viss fila ikkje eksisterer så var krasjet så alvorleg at &kmail; ikkje klarte å lagra meldinga di.

Når eg prøver å setja ei mappe til å høyra til ei e-postliste, så skjer det ingenting når eg mottar e-post frå lista.

Å assosiera ei mappe med ei e-postliste har ingenting å gjera med filtrering av meldingar frå e-postlista. Du må leggja til ein filterregel manuelt. Men når du har assosiert ei mappe med ei e-postliste så kan du bruka Melding Svar til e-postliste ... eller Melding Ny melding til e-postliste ... og adressa til e-postlista kjem fram i Til:-feltet.

SMTP-tenaren min krev autentisering. Stør &kmail; dette?

Det er to vanlege metodar som vert brukt til SMTP-autentisering: SMTP etter POP3 og SMTP Auth. SMTP Auth kan setjast i Genereltfana i SMTP sin oppsettsdialog. For å bruka SMTP etter POP3 må du samla alle meldingane dine i utboksen og senda dei rett etter at du har henta nye e-postar.

Kan eg bruka &kmail; og procmail?

Ja, men det er viktig at du gjer det på riktig måte elles kan du missa e-post. For å bruka procmail og &kmail; må du setja opp &kmail; slik at han hentar nye e-postar frå spolefila som procmail legg e-posten din i. Ikkje set opp procmail slik at han legg e-posten i ei &kmail;mappe, dette vil ikkje fungere.

For kvar procmailspolefil må du laga ein konto som &kmail; vil bruka for å henta e-posten din. Du må også velja riktig namn på låsefil for denne kontoen. Når du set opp ein konto vil &kmail; til ein viss grad analysera `procmail`fila di, og vil prøva å lista alle spolefilene han har funne, og også låsefilene ved sida av procmail låsefil symbolet. Procmail let brukaren spesifisera låsefiler på tre ulike måtar, så det er ingen måte å finna ein samanheng mellom spolefilene og låsefilene. Så det er opp til deg å spesifisera den rette låsefila for kvar spolefil.

Stavekontroll kjenner ikkje igjen ikkje-engelske bokstavar.

Før du kan bruka stavekontroll for første gong må du setja han opp. Du kan gjera det i «Ny melding»-vindauget under menyvalet Innstillingar Stavekontroll .... Du kan setja ordliste og kodesettet der.

Korleis brukar eg Eudora/&Netscape;/Outlook/ ... e-postmapper i &kmail;?

Sjå avsnittet Bruk av andre Mailbox-filer med &kmail;.

Kan eg bruka kryptering med min vanlege (ikkje-SSL) POP3-konto?

Viss POP3-tenaren din køyrer ein ssh-demon, kan du bruka ssh for å tunnelera POP3-sambandet ved å bruka denne kommandoen:

``ssh` `-L 11000:127.0.0.1:110 brukar@tenar``

Endra &kmail; oppsettet ditt til å henta e-post via POP3 frå `localhost` og ssh vil tunnelera sambandet for deg.

Viss ikkje-krypterte meldingar har allereie vorte sendt via Internett er den einaste føremona med å bruka ssh at passordet ditt blir sendt kryptert til POP3-tenaren.

Låser &kmail; mappene han brukar?

&kmail; låser ikkje filene i `~/Mail`.

For å unngå risikoen for å missa e-post når ein brukar lokal konto er det nødvendig at &kmail; brukar same type låsing som e-postleveringsagenten din.

Det er fem ulike låsealternativ du kan bruka:

- Procmail låsefil

- Mutt dotlock

- Mutt dotlock priviligert

- FCNTL (standard)

- ingen (bruk med varsemd)

Procmail låsefil vil bruka eit lite verktøy som kjem med procmail og vert kalla `lockfile`. Du kan bruka dette viss e-postmappa di er i ein katalog der du har skrivetilgang. Dette vil ikkje virka på `/var/spool/mail/brukar` fila di i dei fleste tilfelle. Det vil laga `.lock` filer på kontoen din når &kmail; ser etter ny e-post. Merk at dette berre vil fungera viss procmail er installert på systemet ditt.

Mutt dotlock og Mutt dotlock priviligert brukar begge eit lite verktøy som kjem med mutt og er kalla `mutt_dotlock`. Mutt dotlock kan brukast på same måte som Procmail låsefil, med dei same avgrensingar når det gjeld mappa `/var/spool/mail/`. Men Mutt dotlock priviligert kan laga låsefiler i `/var/spool/mail` mappa. `mutt_dotlock` er eit setgid program og det vil køyre i setgid modus. Merk at dette kun vil fungere dersom mutt er installert på systemet ditt.

FCNTL vil bruka systemkallet `fcntl()`.

Ved bruk av FCNTL låsing kan systemet låse seg når spolefila er på eit NFS-montert område.

Viss du ikkje vil bruka noko låsing kan du velja ingen. Men det er ein risiko for å missa e-postar når du ikkje brukar låsing.

Korleis let eg meldingar ligga igjen på tenaren?

Sjå kapittelet Nedlastingsfilter. Viss du vil la alle meldingar ligga igjen på tenaren så opnar du Innstillingar Set opp &kmail; .... Trykk på Nettverksida. Vel riktig konto frå lista over kontoar og trykk på Endre .... Denne dialogen inneheld eit val for Slett e-post frå tenaren etter henting som du må slå av.

Korleis kan eg automatisk setja inn ein fotnote i meldinga mi?

Fotnoten vert kalla ein signatur. Vel Innstillingar Set opp &kmail; .... Sjå på sida for Identitet etter Signaturfana og legg til signaturen din der.

Korleis set eg opp &Sendmail; til å fungere med &kmail; viss eg har internettoppkobling via oppringing (modem eller ISDN)?

Først bør du sjekke om &Linux;/BSD/kvasomhelst-distribusjonen din kan gjera dette for deg. Det har truleg allereie blitt satt opp under installasjonen.

Viss dette ikkje er tilfelle bør du sjå på the Mail Queue HOWTO eller på UCT Linux brukargruppe si side for oppsett av sendmail for oppringt samband.

Eg har sett demonstrasjon av fjernkontroll med &kmail;. Er det noko dokumentasjon på det tilgjengelege grensesnittet?

Du kan få ei liste over funksjonar med å bruka denne kommandoen i eit konsoll: ``dcop` `kmail KMailIface``. Noko dokumentasjon er også tilgjengeleg i `kdenetwork/kmail/kmailIface.h` og `kdenetwork/kmail/mailcomposerIface.h`.

## Forfattarar av avsnittet

Dette avsnittet er skrive av: Daniel Naber daniel.naber@t-online.de og David Rugge davidrugge@mediaone.net.

Omsetjing ved Skolelinux-gruppa, Håvard Korsvoll korsvoll@stud.ntnu.no