Mike
McBride
Håvard
korsvoll

    korsvoll@stud.ntnu.no

Omsetjing av handbok for kontrollsenteret
2002-02-12
3.00.00
KDE
KControl
Energi

## Energi

### Innleiing

Denne modulen er kan alle som har ein monitor merka «Energy Star Compliant». (Utstyr som er merka «Energy Star Compilant» er utstyr som kan setjast opp til automatisk å gå inn i straumspare modus når det høver seg utan at du gjer noko.)

«Energy Star Compliance» kan bli brukt på neste alle elektriske apparat. Denne modulen slår derimot ikkje av platelager eller skrivarar. Desse innstillingane påverkar kun åtferda til skjermen.

Ikkje bruk denne modulen for informasjon om å skru av komponentar på ei berbar maskin. Installer istaden kdeutils og sjå etter modulen Batteri til Berbar, for detaljar.

Når det gjeld dataskjermar kan datamaskina kontrollere skjermen. Ho kan skifte mellom 4 tilstandar: På, «Standby», «Suspend» og av.

Desse tilstandane er ei generalisering, og det kan vera at skjermen din skil seg frå skildringa nedanfor.

PÅ, er den normale arbeidstilstanden for skjermen når du brukar maskina.

STANDBY er vanlegvis eit lite straumsparingsnivå. Denne innstillinga inneber vanlegvis at skjermen blir blank og slår av elektronstrålen, men lar elektronstrålegeneratoren vera lada og klar til å brukast. Når du treng bruka skjermen igjen vil han slå seg på svært raskt.

SUSPEND-modus er eit alternativ med stor straumsparing. Skjermen er blank og elektronstrålen er slått av. I tillegg er magnetane som kontrollerar elektronstrålen slått av. For å aktivere skjermen igjen kan det ta opp mot 10-15 sekundar. Datamaskina skal alltid vera i stand til å returnere skjermen til PÅ eller «Standby»-modus medan ho er i «Suspend»-modus.

AV, er ofte akkurat det. Skjermen blir slått av. Dette tyder ofte at datamaskina ikkje er i stand til å slå på igjen skjermen av seg sjølv. Denne tilstanden gjer at straumforbruket blir minimalisert (null).

### Bruk

Å bruka denne modulen er svært enkelt:

Viss skjermen din er «Energy Star Compilant» så skal du merke av boksen merka Slå på skjermsparing. Dette vil slå på skjermsparingskommandoar.

Dei tre skyvarane fortel datamaskina kor mange minutt utan aktivitet det skal vera før skjermen automatisk skiftar til ein ny tilstand. Desse nummera kan endrast anten med skyvarane eller med teljeboksane.

Desse tidene blir ikkje lagt saman, men alle startar på null.

Som eit døme:

Viss du set «Standby»-modus til 10 minutt, «Suspend»-modus til 20 minutt og skru av etter 30 minutt, og du sluttar å bruka datamaskina klokka 9.00, då vil skjermen:

Gå inn i «Standby»-modus klokka 9.10, gå inn i «Suspend»-modus klokka 9.20 og slå av skjermen klokka 9.30

Når du er nøgd med innstillingane trykkjer du OK.

### Forfattar av avsnittet

Mike McBride mpmcbride7@yahoo.com

Omsetjing ved Skolelinux-gruppa, Håvard Korsvoll korsvoll@stud.ntnu.no