Mike
McBride
Jost
Schenck
Håvard
korsvoll

    korsvoll@stud.ntnu.no

Omsetjing av handbok for kontrollsenteret
2002-10-17
3.1
KDE
KControl
Hjelpe-indeks
Indeks

## Hjelpe-indeks

Når dette blir skrive så har dei fleste installasjonar av &kde; slått av søkjefunksjonene i &khelpcenter; og oppsett i denne modulen har ingen effekt. Vi håpar å ha det tilbake i seinare utgjevelsar.

&kde; kjem med mykje dokumentasjon for program og komponentar. Det er mogeleg å berre skumma manualane til du finn den informasjonen du er på jakt etter. Dette kan vera ei tidskrevjande oppgåve. For å gjera dette enklare for deg tilbyr &kde; fulltekst søkjing ved å bruka eit program som heiter ht://dig. Det verkar omlag på same måte som søkjeverktøya på Internett. Trykk på Søk-fana i &khelpcenter;, tast inn ordet du vil søkje etter og trykk på Søk-knappen.

For å gjera nytte av denne funksjonen må ht://dig vera installert på systemet og &kde; må vera konfigurert for å bruka det. Denne kontrollmodulen prøver å hjelpa deg til å gjera det siste. Viss du ikkje har installertht://dig og det ikkje fylgjde med operativsystemet må du sjølv henta ht://dig. Sjå på heimesida til ht://dig for å finne ut korleis du skal lasta ned og installere programmet.

Når du først startar er du i visningsmodus. For å endra innstillingane dine, trykk på Administrator Modus. Viss du er logga inn som root, vil du koma rett til redigeringsmodus. Viss ikkje vil &kde; spørja om eit superbrukarpassord.

### Bruk

Det er to viktige ting du må fortelje &kde; slik at det kan gjere nytte av fulltekst søkjemotoren:

- kor KDE finn ht://dig programma som vert brukt til fulltekstsøk.

- kor han skal søkje

#### ht://dig programma

Det er tre program &kde; treng som kjem med ht://dig: `htdig`, `htsearch` og `htmerge`. For kvart program må du fylle inn heile stien inkludert programnamnet, til dømes: `/usr/bin/htdig`.

Nøyaktig kor desse programma er installert er avhengig av operasjonsystemet ditt eller kva distribusjon du har. Det er imidlertid nokre gode gjettingar du kan prøve:

- `htdig` og `htmerge` finn du ofte i `/usr/bin/` eller i noko slikt som `/usr/local/www/htdig/bin/`.

- `htsearch` kommandoen finn du ofte i ein underkatalog som heiter `cgi-bin`, til dømes `/usr/local/httpd/cgi-bin/`.

For å finne ut kvar `htdig` er installert til dømes, kan du skriva `whereis htdig` i konsollet. `whereis` vil sjå etter den oppgjevne kommandoen i standard køyrestikatalogar. Men katalogar som `cgi-bin` er ofte ikkje inkludert i standard køyrestikatalogar.

#### Område og Søkjestiar

I dette avsnittet kan du velje kva for ressursar som skal bli indeksert, altså gjort tilgjengeleg for søkjemotoren.

I Område-ramma kan du velje nokre typiske ressursar som kan indekserast, altså &kde; hjelpefilene, og informasjon som blir gjeve av `man` og `info` kommandoane. Merk at nokre av desse framleis kan vere slått av, det betyr at støtte for dei ikkje er laga enno.

Kanskje du vil ha adgang til fleire filer medan du nyttar fulltekst søkjefunkjsonen i &khelpcenter;. Du vil kanskje ha ei HTML-referanse installert i `/home/olanormann/docs/minehtml`. Ved å leggje til denne stien til lista over ekstra søkjestiar kan du la denne dokumentasjonen vera tilgjengeleg i &khelpcenter; sine fulltekst søk også. Trykk på Legg til-knappen og eit dialogvindauge sprett opp der du kan leggje inn den ekstra søkjekatalogen. Vel `/home/olanormann/docs/minehtml` og trykk OK. For å fjerne ein søkjesti, vel den i lista og trykk Fjern.

Dine endringar i området og ekstra søkjestiar vil ikkje bli gjeldande viss du ikkje trykkjer på Bygg indeks-knappen.

### Forfattar av avsnittet

Dette avsnittet er skrive av Jost Schenck jost@schenck.de

Mindre endringar av: Mike McBride mpmcbride7@yahoo.com